Spolia opima

Spolia opima ("sotasaalis") viittaa Rooman historiassa taistelussa kaatuneen vihollisen sotapäällikön varusteisiin, jotka roomalainen sotapäällikkö otti sotasaaliikseen tapettuaan vastustajansa kaksintaistelussa. Spolia opiman ottaminen oli suurin kunnia minkä roomalainen sotapäällikkö saattoi saada. Sotapäällikkö lahjoitti Spolia opiman päättyneen sotaretken jälkeen Jupiter Feretriuksen temppelille, jonka uskottiin olleen Rooman vanhin temppeli.http://www.jstor.org/pss/25011111Smith, hakusana "Spolia" Marsille tehdystä sotasaaliin uhrauksesta käytettiin nimitystä spolia secunda ja Quirinukselle tehdystä spolia tertia. Ainoastaan Marcus Claudius Marcelluksen tekemä spolia opiman uhraus vuonna 222 eaa. tapahtui historiallisella ajalla.

Dion Cassiuksen ja Plutarkhoksen mukaan Rooman historiassa oli vain kolme tapausta jossa sotapäällikkö oli ottanut Spolia opiman:
 Romulus, Caeninan kuninkaalta Acrolta
 Aulus Cornelius Cossus, Veiin kuninkaalta Lar Tolumniukselta
 Marcus Claudius Marcellus, gaesatae-heimon kuninkaalta Viridomarukselta.Antiikin käsikirja, hakusana "spolia opima"

Tunnettu tapaus on myös Marcus Licinius Crassus, joka tappoi Bastarnae-heimon kuninkaan Deldon kaksintaistelussa. Tämä tapahtui vuonna 29 eaa. Octavianus ei kuitenkaan antanut Crassuksen uhrata spolia opimaa.

 Lähteet 



Viitteet

Luokka:Rooman sotahistoria